钦定古今图书集成/明伦汇编/交谊典/第071卷 > 宋册府元龟 > 《送杜正字暂赴江陵拜觐叔父序》前人
## 钦定古今图书集成/明伦汇编/交谊典/第071卷 > 宋册府元龟 > 《送杜正字暂赴江陵拜觐叔父序》前人

“吾见骥子龆龀之时，爱其神清，知其才清，今果尔也。
顷漂沦荆楚，既孤且贫，求食于谁，托身于谁，四海茫
茫，未获所寄。及遇我陇西公，获所寄矣。公以故人之
子，怜而收之，去沟壑而寄乎南山，罢转蓬而荫于桃
李。君子曰：‘陇西公在正字为不孤已。今离叔父颇久，
暂归阮家之巷，感知己厚恩，寻赴李膺之门’。”华与临
别，抚其背曰：“高门积庆，无忘乎聿修厥德，大名难继，
宜其自强不息念哉。